SCG ต้นทุนพุ่ง-รายจ่ายเพิ่ม ฉุดกำไร Q2/61 ร่วง 25% เหลือ 58 ลบ.
SCG ต้นทุนพุ่ง-รายจ่ายเพิ่ม ฉุดกำไร Q2/61 ร่วง 25% เหลือ 58 ลบ. จากปีก่อนกำไร 78.30 ลบ. ขณะที่งวด 6 เดือนกำไรลด 38.31% เหลือ 105.13 ลบ. จากปีก่อนกำไร 170.44 ลบ.
7 ส.ค. 2561

บริษัท สหโคเจน (ชลบุรี) จำกัด (มหาชน) หรือ SCG รายงานผลการดำเนินงานประจำไตรมาส 2/61 (รวมบริษัทย่อย) สิ้นสุดวันที่ 30 มิ.ย.61 ดังนี้

โดยผลการดำเนินงานในไตรมาสดังกล่าวปรับตัวลดลง เนื่องจากต้นทุนขาย 903.10 ล้านบาท เพิ่มขึ้น 58.92 ล้านบาท หรือ 6.98% ซึ่งเป็นต้นทุนขายที่สูงขึ้นของบริษัท 61.35 ล้านบาท จากค่าก๊าซธรรมชาติ 42.74 ล้านบาท ค่าเสื่อมราคาโรงไฟฟ้าส่วนขยาย 27.54ล้านบาท (เริ่มรับรู้รายได้เมื่อวันที่ 20 พ.ย.2560)
ขณะที่ ค่าใช้จ่ายบริหาร 39.34ล้านบาท เพิ่มขึ้น 4.66ล้านบาท หรือ 13.43% ค่าตอบแทนกรรมการเพิ่มขึ้น 4.93 ล้านบาท อีกทั้งค่าใช้จ่ายทางการเงิน 41.86 ล้านบาท เพิ่มขึ้น 10.90 ล้านบาท หรือ 35.22% จากการบันทึกดอกเบี้ยเงินกู้ของโครงการโรงไฟฟ้าส่วนขยายเป็นค่าใช้จ่ายหลังจากการรับรู้รายได้จากโครงการ